# Delaine Le Bas

Delaine Le Bas (Britania Handia, 1965 -) erromani jatorria duen artista. Bere senarrarekin batera, Damian Le Blas, Outsider Art-arekin lotua.

## Biografia

Le Bas-ek Travellers' Times egunkariari esan zion: "Egia esan, eskolara joatea gustatu zitzaidan, eta hori zaila zen, bostetatik (anai-arrebetatik) eskola amaitu zuen bakarra naizelako. Eta gerora, Art Collegera joateko ideia izan nuen". Eskolan hasi arte ez zen konturatu, ijito nomadekiko arrazakeria mailaz.
Delaine Le Bas-ek luze eta zabal erakutsi du bere artea, bai Erresuma Batuan, bai nazioartean, adibide dira Roquevaire-ko Arte Bereziko Nazioarteko Jaialdia (Frantzia), Baltimoreko American Visionary Art Museum, Transition Gallery eta Pragako Biennales (2005 eta 2007). 2007ko ekainean Veneziako lehenengo Erromani pabilioian sartu zuten beren lana, Paradise Lost pabilioian.2012an,Gwangju-n ere erakutsi zuen bere lana (Korea).
   "Romani naizenez, nire ikuspuntua beti izan da kanpokoarena eta 'bestearen' jarrera hori barneko material eta mezuetan islatzen da nire lana. Balio nahasien eta mezu nahasien kulturan bizi gara. Nire lanak autoen maleta saltzeko eta ongintzazko dendako objektu baztertu eta desberdinetatik eginak dira."
Bakarkako hainbat erakusketa egin ditu, besteak beste, "Room" Londresko Transition Gallery-n; "The House of the JuJu Queen" Galerie Giti Nourbaksch-en, Berlinen, eta Galleria Sonia Rosso-n, Turinen. Bere lanean, brodatu korapilatsuak eta hainbat objektu eta apaingarriz osatutako instalazioak erabiltzen ditu.
Bere lanak nazioa, arraza, generoa eta giza harremanen gaiak jorratzen ditu. Brodatuak, pinturak eta decoupage-a eskulturarekin, etxeko klaustrofobia eta materialtasun modernoak, ijito gisa bizi dituen tentsioak islatzen dituzten instalazioekin jolasten du. The Guardian-en elkarrizketatua, ondorengoa esan zuen:
   "Ijitoen artea gehiena biltegian gordetzen da, museoetako sotoetan hautsa biltzen. . . Artista gehienei ez zaie jaramonik egiten edo, ijito gisa, modu oso negatibo batean bakarrik ikusten zaigu».

## Erreferentziak

* ↑ (Ingelesez) «‘I don’t look like most people’s idea of a Gypsy’» the Guardian 2018-06-08 (Noiz kontsultatua: 2022-02-13).
* ↑ (Ingelesez) Delaine Le Bas – Artist. (Noiz kontsultatua: 2022-02-13).
* ↑ «Delaine Le Bas – ‘a strange and interesting journey’» travellerstimes.org.uk.
* ↑ PRAGUEBIENNALE3. .
* ↑ (Gaztelaniaz) «101 mujeres gitanas pa’ construir tu feminismo» pikara magazine 2021-04-21 (Noiz kontsultatua: 2022-02-13).
* ↑ «Romany Gypsy Delaine Le Bas to recreate containment compounds in gallery exhibition | Culture24» www.culture24.org.uk.
* ↑ Paradise Lost / Il Paradiso Perduto. RomaPavilion.org.
* ↑ «FORMER WEST – Delaine Le Bas» www.formerwest.org.
* ↑ «Delaine Le Bas – Wonderland» Wonderland 2008-02-10.
* ↑ (Ingelesez) «'A place to call our own': Europe's first Roma cultural centre opens in Berlin» the Guardian 2017-06-08 (Noiz kontsultatua: 2022-02-13).

## Kanpo estekak

* Galerie Giti Nourbaksch
* Sonia Rosso galeria
* Paradise Lost: The First Roma Pabiloia Veneziako Bienalean
* CHAVI: Reclaiming Gypsy Representation, Novas Gallery, Londres
* "Room" bakarkako erakusketa Transition Gallery-n
* The Living Album: Hampshire's Gypsy Heritage
* Datuak: Q5253081